โฆษก ศบค. ระบุ ตัวเลขผู้ติดเชื้อต่ำกว่าหลักสิบเป็นวันที่สาม และไม่มีผู้เสียชีวิตเพิ่ม
โฆษก ศบค. ระบุ ตัวเลขผู้ติดเชื้อต่ำกว่าหลักสิบเป็นวันที่สาม และไม่มีผู้เสียชีวิตเพิ่มน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 7 คน รวมผู้ป่วยสะสม 2,954 คน หายป่วยเพิ่ม 22 คน รวมหายป่วยแล้ว 2,687 คน โดยผู้ติดเชื้อสูงสุดยังคงอยู่ในวัยทำงานที่มีอายุระหว่าง 20 ถึง 29 ปี จังหวัดที่มีติดเชื้อมากที่สุด ได้แก่ กรุงเทพมหานคร และนนทบุรี ไม่มีผู้เสียชีวิตวันนี้ รวมผู้เสียชีวิตสะสม 54 ราย ทำให้ผู้ติดเชื้อสะสมมากที่สุดอยู่ที่กรุงเทพมหานคร 1,488 คน รองลงมา คือ ภูเก็ต 216 คน